આ અંગે એક વરિષ્ઠ અધિકારીએ જણાવ્યું કે આવા નિયમોને વધુ કડક બનાવીને લોકોનો પ્રેશર હોર્ન પ્રત્યેનો મોહ દૂર કરવા અંગે વિચારણા કરવામાં આવી રહી છે. દિલ્હીમાં આવા હોર્નનો ઉપયોગ સામાન્ય વાત થઈ ગઈ છે. જોકે શરૂઆતમાં આવા હોર્ન મોટા વાહનમાં જ વપરાતા હતા, પરંતુ હવે તો આવાં હોર્ન કાર, જીપ અને ટુ‌વ્હિલરમાં પણ વપરાઈ રહ્યા છે. આ અંગે પ્રતિબંધ ફરમાવવા છતાં દિલ્હીનાં બજારમાં આવાં હોર્ન સરળતાથી મળી રહે છે. હાલ આવા હોર્નના ઉપયોગ બદલ પહેલી વાર રૂ.૧૦૦ અને બીજી વાર રૂ.૩૦૦નો દંડ કરવામાં આવે છે.